TÖÖVÕTULEPING

*Lepingu sõlmimise kuupäev digitaalallkirjas.*

**Saue Vallavalitsus** (edaspidi nimetatud *Tellija*), keda põhimääruse alusel esindab vallavanem Andres Laisk,

ja

**Töövõtja** \_\_\_\_\_\_\_\_\_(edaspidi nimetatud *Töövõtja*), keda põhikirja alusel esindab juhatuse liige \_\_\_\_\_\_\_,

keda nimetatakse edaspidi pool või koos pooled, sõlmisid käesoleva töövõtulepingu (edaspidi *leping*) alljärgnevas:

1. **ÜLDSÄTTED**
	1. Leping sõlmitakse alla lihthanke piirmäära jääva hanke „Pärnasalu allee hooldustööd “ hankemenetluse tulemusena.
	2. Lepingu lahutamatuteks osadeks on selle lisad, üleandmise- ja vastuvõtmise aktid, poolte vahelised kirjalikud teated ning kõik lepingu muudatused ja muud lisad.
	3. Lepingul on selle sõlmimisel:
	Lisa 1 –pakkumuskutse „Pärnasalu allee hooldustööd“
	Lisa 2 – Töövõtja pakkumus
	4. Leping on koostatud elektrooniliselt ja allkirjastatud digitaalselt. Lepingu mõlemale poolele jääb mõlema poole digitaalse allkirjaga lepingu fail.
2. **LEPINGU OBJEKT**
	1. Pooled juhinduvad Eesti Vabariigi seadustest ja õigusaktidest, alla lihthanke piirmäära jääva hanke „Pärnasalu allee hooldustööd“ juures avaldatud dokumentidest ja Töövõtja pakkumusest ning käesolevast lepingust.
	2. Leping jõustub poolte allakirjutamisel ja kehtib kuni lepinguliste kohustuste täitmiseni poolte poolt.
	3. Leping sätestab tööd ja toimingud, mille teostamine ja teostamise korraldamine on Töövõtja kohustuseks.
	4. Pooled tagavad ja deklareerivad, et Lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu normatiivakti sätet ega ühtki endale varem sõlmitud lepingute või kokkulepetega võetud kohustust.
	5. Leping on sõlmitud arvestades, et Töövõtjal on Lepingu täitmiseks vajalikud litsentsid, load ja registreeringud, Töövõtja on tööde alal asjatundja, tal on nõutav õigussuhe vastutava (te) spetsialisti(de)ga ning omab kogemusi, mis on Lepingu täitmiseks vajalik.
	6. Töövõtja kinnitab, et on piisavalt tutvunud Pärnasalu alleel hooldavate puude olukorraga ning ta kinnitab, et nimetatud andmed ja dokumendid on piisavad Tööde nõuetekohaseks teostamiseks.
3. **TEOSTATAVAD TÖÖD**
	1. Töövõtjal on kohustus teostada kõik hankedokumentides loetletud tööd ja toimingud (“Tööd”). Tööde täpne loetelu on toodud Pakkumuse tabelis ning hankedokumentides.
	2. Kui Pooled ei ole kokku leppinud teisiti, kuuluvad Tööde hulka ja Töövõtja on kohustatud tegema ka sellised tööd ja toimingud, mis ei ole Lepingus ega selle lisades küll otseselt ette nähtud, kuid mille tegemine on tavapäraselt vajalik Lepingu täitmiseks ja eesmärgi saavutamiseks (edaspidi kõik koos nimetatud “Töö”).
4. **TÖÖVÕTJA KOHUSTUSED JA ÕIGUSED**
	1. **Töövõtja kohustub:**
		1. teostama kogu Töö suure professionaalsusega, vastavalt Eesti Vabariigi seadustele;
		2. teostama Ruila mõisa pargi hooldustööd vastavalt hoolsuskavas ja Lepingus sätestatule;
		3. järgima tööde teostamisel töökaitse, tuleohutuse ja töösisekorra nõudeid;
		4. andma aru tööde käigust Tellijale tema nõudmisel ja võimaldama Tellijal teostada kontrolli tehtavate tööde üle;
		5. organiseerima töö selliselt, et oleks tagatud töömaal ja selle ümbruses asuvate inimeste, territooriumi, hoonete, autode, mehhanismide jms ohutus.
	2. **Töövõtjal on õigus:**
		1. nõuda Tellijalt tööfrondi õigeaegset üleandmist;
		2. nõuda tööde tähtaja pikendamist, kui Tellija ei täida endale võetud kohustusi või kui tuleb Tellija soovil teostada lisatöid. Lõpptähtaja nihutamine peab olema vormistatud kahepoolselt allakirjutatud lepingu lisana;
		3. saada Tellijalt eest tasu vastavalt Lepingus sätestatud korrale ning üles öelda või seisatada käesolev Leping, kui ei ole tagatud tööde finantseerimine vastavalt Lepingule.
5. **TELLIJA KOHUSTUSED JA ÕIGUSED**
	1. **Tellija kohustub:**
		1. tasuma õigeaegselt Töövõtjale teostatud tööde eest vastavalt Lepingus sätestatud korrale ja tingimustele;
		2. korraldama tööde teostamise käigus järelevalvet hooldustööde üle;
		3. aktsepteerima või tagasi lükkama kirjalikult viie tööpäeva jooksul Töövõtja poolt esitatud teostatud tööde aktid;
		4. nõuda Töövõtjalt Lepingus sätestatud tähtaegadest, kvaliteedinõuetest ja eelarvetest kinnipidamist.
	2. **Tellijal on õigus:**
		1. teostada kontrolli teostatavate Tööde käigu ja kvaliteedi üle, samuti kasutatavate seadmete ning puuduste avastamisel teha töövõtjale kohustuslikke ettekirjutusi tööde kvaliteedi osas. Ettekirjutused on kohustuslikud juhul, kui need jäävad Lepingu esemel kokkulepitud hooldustööde piiridesse.
		2. keelduda teostatud tööde aktide ja üleandmiseks ja/või kooskõlastamiseks esitatud dokumentide allkirjastamisest, kui Tööd ei ole teostatud kvaliteetselt ja vastavalt Lepingule; keeldumine vormistatakse viie (5) tööpäeva jooksul akti esitamise päevast arvates kirjalikult koos vastavasisuliste põhjendustega.

**6. LEPINGU TÄHTAJAD**

* 1. Käesolev Leping jõustub mõlema osapoole poolt allkirjastamisel.
	2. Töövõtjal on õigus alustada töö tegemist kohe pärast lepingu sõlmimist.
	3. Tööde Tellijale üleandmise lõpptähtaeg on **31.03.2024.**
1. **TÖÖDE MAKSUMUS JA TASUMINE**
	1. Tellija kohustub Töövõtjale tasuma kokkulepitud Lepingu objektiks oleva töö eest tasu summas **\_\_\_\_\_\_\_\_** eurot ilma käibemaksuta.
	2. Tööde eest tasumine toimub peale hooldustööde läbiviimist ja vastavalt Töövõtja poolt esitatud ja Tellija poolt aktsepteeritud Tööde teostamise aktide põhjal esitatud arvete alusel.
	3. Lisakulutused, mis tehakse Tellija kirjalikul nõudmisel või mille tegemise vajaduse Tellija eelnevalt aktsepteerib Lepingu mõlemapoolselt allakirjutatud lisas, tasub Tellija 14 päeva jooksul peale akti allkirjastamist ning vastava arve saamist. Mitte ühtegi lisakulutust ei ole Tellija kohustatud aktsepteerima tagant järele.
	4. Tellija kohustub tasuma arve sellel näidatud tähtaja jooksul, mis ei tohi olla lühem kui 21 kalendripäeva arve esitamisest.
	5. Tellija Töövõtjale ettemaksu ei maksa.
2. **POOLTE VASTUTUS. LEPPETRAHVID**
	1. Lepinguga enesele võetud kohustuste täitmata jätmise eest või mittenõuetekohase täitmise eest vastutavad pooled Lepinguga ja Eesti Vabariigi seadusandlusega ettenähtud korras ja ulatuses.
	2. Lepingust tulenevate kohustuste täitmata jätmise või mittenõuetekohase täitmisega teisele Lepingu poolele tekitatud materiaalse kahju eest kannavad pooled süü korral täielikku ja tingimusteta varalist vastutust selle kahju täies ulatuses.
	3. Töövõtja vastutab hetkest, mil töid alustatakse, kuni Tellijale valmis töö üleandmiseni töömaa säilimise, korrashoiu, ohutustehnika- ja tuleohutus-eeskirjadest kinnipidamise ning töösisekorraeeskirjade täitmise eest töömaal.
	4. Tellija tasub Töövõtjale arvete mitteõigeaegse tasumise korral viivist 0,05% tähtajaks tasumata summalt iga viivitatud päeva eest;
	5. Töövõtja tasub Tellijale leppetrahvi 0,15% tööde Lepingulisest maksumusest iga lõpptähtaega ületava päeva eest.
	6. Lepingus sätestatud leppetrahvid on kohustuste täitmisele sundimiseks, mitte kohustuste täitmise asendamiseks; leppetrahvi tasumine ei vabasta poolt kohustuse täitmisest.
3. **VÄÄRAMATU JÕUD**
	1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks oli vääramatu jõud.
	2. Vääramatu jõu all mõeldakse loodusõnnetust, tulekahju, streiki, sõjaseisukorda, muudatusi seadusandluses ning mistahes muid erakorralisi asjaolusid, mida Töövõtja ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks. Mõne Töö tegemist takistavaid ilmastikutingimusi ei loeta vääramatuks jõuks, kui sellised ilmastikutingimused vastaval aastaajal ei erine oluliselt Eesti tavapärastest ilmastikutingimustest. Lepingu ajagraafiku koostamisel on tavapäraste ilmastikutingimuste mõjuga arvestatud.
	3. Vääramatu jõu esinemisel kohustuvad pooled rakendama kohaseid meetmeid, et ära hoida teisele poolele kahju tekitamine ja tagavad võimaluste piires oma Lepingust tulenevate ja sellega seotud kohustuste täitmise.
	4. Vääramatu jõud muudab Lepingus toodud tähtaegu perioodi võrra, mille jooksul Lepingu täitmine on mainitud tegurite võrra katkenud ning lisandub periood, mille jooksul taastatakse endine olukord.
	5. Vääramatu jõu asjaolule tugineda sooviv Pool peab vääramatu jõu asjaolu esinemist tõendama. Vääramatu jõu asjaolu esinemist tõendab eelkõige pädeva ametkonna vastavasisuline teatis.
	6. Vääramatu jõu asjaolude esinemisest tuleb teist Poolt 3 ööpäeva jooksul kirjalikult informeerida.
4. **TÖÖDE ÜLEANDMINE JA VASTUVÕTMINE**
	1. Tööde vastuvõtt toimub sellekohase teostatud tööde aktiga. Nimetatud akti allakirjutamise järgselt tekib Töövõtjal õigus esitada Tellijale üleantud tööde maksumust hõlmav arve. Akti allakirjutamise tingimused on loetletud Lepingu punktis 10.2.
	2. Tööde lõpliku üleandmise vormistamiseks esitab Töövõtja Tellijale allakirjutamiseks üleandmis-vastuvõtu akti, mille Tellija on kohustatud viie tööpäeva jooksul allkirjastama ja Töövõtjale tagastama. Vastuvõtmisest keeldumise korral peab Tellija eelnimetatud tähtaja jooksul esitama Töövõtjale motiveeritud otsuse vastuvõtmisest keeldumise kohta. Õigeaegselt oma otsusest Töövõtjale mitteteatamise korral loetakse töö Tellija poolt vastuvõetuks ja Töövõtjal on õigus esitada arve, mille Tellija on kohustatud vastuvaidlematult tasuma.
5. **LEPINGU LÕPPEMINE JA LÕPETAMINE**

|  |
| --- |
| * 1. Leping lõpeb, kui Lepingust tulenevad poolte kohustused on mõlemapoolselt täielikult ja nõuetekohaselt.
 |
| * 1. Mõlemal poolel on õigus Leping ühepoolselt ennetähtaegselt lõpetada, kui teine pool osutub maksejõuetuks või teise poole suhtes kuulutatakse välja pankrot, samuti muudel Lepingus ja seaduses ettenähtud juhtudel.
1. **LEPINGU MUUTMINE JA TÄIENDAMINE, VAIDLUSTE LAHENDAMINE**
	1. Lepingut võib muuta üksnes Lepingu poolte vahel kirjalikult sõlmitavas käesoleva Lepingu lisas.
	2. Juhul, kui uute aktide vastuvõtmise, muudatuste või täienduste tegemisega Eesti Vabariigi seadusandluses osutub mõni Lepingu punktidest seadusega vastuolus olevaks, muutub see punkt kehtetuks ning Lepingu pooled võtavad tarvitusele abinõud kehtetu punkti asendamiseks uue legitiimse sättega. See aga ei mõjuta Lepingu ülejäänud, seadusega kooskõlas olevate punktide kehtivust.
	3. Lepingu täitmise, muutmise, täiendamise ja lõpetamisega seotud lahkarvamused Lepingu poolte vahel lahendatakse pooltevaheliste läbirääkimiste teel, seejuures mitte kahjustades teise poole Lepingust tulenevaid seaduslikke õigusi ja huve.
	4. Juhul, kui pooltevahelist lahkarvamust ei suudeta lahendada läbirääkimiste teel, lahendatakse pooltevaheline vaidlus kohtus Eesti Vabariigi seadusandluse alusel.
 |
|  |
|  |

1. **JÄRELEVALVE**
	1. Pooled teostavad järelevalvet ja kontrolli omavahel kooskõlastatult Eesti Vabariigi seadustes ettenähtud korras kas otse või läbi selleks volitatud kolmandate isikute.
	2. Pooltel on õigus kaasata järelevalve ja kontrolli teostamiseks sõltumatuid oma ala spetsialiste, sõlmides selleks vastavad lepingud vastavate organisatsioonidega.
2. **NÕUPIDAMISED JA KOOSOLEKUD**
	1. Vajadusel toimub objektinõupidamine, mille käigus lahendatakse töödega seotud jooksvad küsimused. Nõupidamised toimuvad ühe poole nõudmisel mitte hiljem kui kolme kalendripäeva jooksul alates sellekohase teate esitamisest teisele poolele.
	2. Nõupidamiste ja koosolekute kohta koostab töövõtja nõupidamise või koosoleku protokolli, mis allkirjastatakse poolte volitatud esindajate poolt.
	3. Nõupidamiste ja koosolekute protokollitud otsused on kohustuslikud mõlemale Lepingu poolele.
3. **LÕPPSÄTTED**
	1. Lepingu täitmisel juhinduvad pooled Eesti Vabariigi seadusandlusest.
	2. Leping jõustub selle allakirjutamise hetkest Lepingu poolte poolt.
	3. Pooltel on õigus loovutada Lepingust tulenevaid õigusi ja kohustusi kolmandatele isikutele ainult teise poole kirjalikul nõusolekul. Alltöövõtjatega lepingute sõlmimist ei loeta õiguste ja kohustuste loovutamiseks käesoleva sätte mõttes.
	4. Lepingus toodud pealkirjad ja mõisted on mõeldud sätete sisu edastamiseks. Vastuolu korral mõiste ja sisu või pealkirja ja sisu vahel lähtutakse sisust.
	5. Leping on koostatud eesti keeles ja allkirjastatud digitaalselt.
4. **KKONTAKTISIKUD**
	1. Tellija kontaktisik ja esindaja üleandmise-vastuvõtmise aktide, teadete jms lepinguga seonduvate dokumentide allkirjastamisel on heakorraspetsialist Marju Norvik, tel +372 5156878, e-post marju.norvik@sauevald.ee.
	2. Töövõtja kontaktisik ja esindaja üleandmise-vastuvõtmise aktide, teadete jms lepinguga seonduvate dokumentide (v.a lepingu muutmine või lõpetamine) allkirjastamisel on \_\_\_\_\_\_\_\_\_, tel +372 ­­­­­­­­­­­­­­­­­­\_\_\_\_\_\_\_\_\_\_, e-post \_\_\_\_\_\_\_\_\_\_.
5. **Poolte andmed ja allkirjad**

|  |  |
| --- | --- |
| **Tellija:** | **Töövõtja:** |
| Saue Vallavalitsus  |  |
| 77000430 |  |
| Tule 7, Saue linn |  |
| Saue vald, Harju maakond 76505 |  |
| info@sauevald.ee  |  |
|  |  |
| (allkirjastatud digitaalselt) |  |
| Andres Laisk |  |
| vallavanem |  |
|  |  |